32001R1987
L 271/5
JURNALUL OFÍCIAL AL UNIUNII EUROPENE
REGULAMENTUL (CE) NR. 1987/2001 AL CONSILIULUI
din 8 octombrie 2001
de modificare a Regulamentului (CE) nr. 3072/95 privind organizarea comună a pieței orezului
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 37,
având în vedere propunerea Comisiei (1),
având în vedere avizul Parlamentului European (2),
având în vedere avizul Comitetului Economic și Social (3),
întrucât:
(1)
Articolul 6 alineatul (3) ultimul paragraf din Regulamentul (CE) nr. 3072/95 al Consiliului din 22 decembrie 1995 privind organizarea comună a pieței orezului (4) stabilește că plățile compensatorii trebuie efectuate între 16 octombrie și 31 decembrie după începerea anului comercial curent.
(2)
Articolul 8 alineatul (1) din Regulamentul (CE) nr. 1251/1999 al Consiliului din 17 mai 1999 de instituire a unui sistem de sprijin pentru producătorii de anumite culturi arabile (5) stabilește că aceste plăți trebuie făcute între 16 noiembrie și 31 ianuarie.
(3)
Articolul 6 alineatul (10) din Regulamentul (CEE) nr. 3508/92 al Consiliului din 27 noiembrie 1992 de instituire a unui sistem integrat de gestionare și control al anumitor sisteme comunitare de ajutor (6) prevede o singură cerere de ajutor regional.
(4)
Articolul 7 din Regulamentul (CEE) nr. 3508/92 stabilește că sistemul integrat de control acoperă toate cererile de ajutor trimise. Pentru a simplifica gestionarea plăților de către statele membre, perioada plăților pentru ajutorul regional trebuie armonizată,
ADOPTĂ PREZENTUL REGULAMENT:
Articolul 1
La articolul 6 alineatul (3) ultimul paragraf din Regulamentul (CE) nr. 3072/95, datele de „16 octombrie” și de „31 decembrie” se înlocuiesc cu „16 noiembrie” și, respectiv, cu „31 ianuarie”.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 ianuarie 2001.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 8 octombrie 2001.